கேள்வி: அன்னா லிசியன்ஸ்காயா குறித்து விரிவாக சொல்லுங்கள்.
பதில்: அன்னா லிசியன்ஸ்காயா (''Anna Lisyanskaya'', பிறப்பு ஹன்னா ஹ்ரிஹோரிவ்னா லிசியன்ஸ்கா, 1 நவம்பர் 1917 - 2 திசம்பர் 1999) என்பவர் யூத வம்சாவளியைச் சேர்ந்த உக்ரேனிய மற்றும் உருசிய நாடக, திரைப்பட நடிகை ஆவார்.
கேள்வி: அன்னா லிசியன்ஸ்காயா - துவக்ககால வாழ்க்கையும் கல்வியும் என்பது என்ன?
பதில்: ஹன்னா லிசியன்ஸ்கா 1917, நவம்பர், முதல் நாளன்று மைக்கோலைவ் நகரில் ஒரு நாடக குடும்பத்தில் பிறந்தார். இவரின் தந்தை, ஹிர்ஷ் லிசியான்ஸ்கி, மைக்கோலைவ் யூத நாடகக் குழுவின் தலைவராக இருந்தார். தாய் சோபியா டிஷ்லிஸ் மற்றும் உடன்பிறந்த சகோதரி டோரா லிசியன்ஸ்கா ஆகியோர் 1913 முதல் இந்த நாடகக் குழுவின் நடிகைகளாக இருந்துள்ளனர். 1920 களின் முற்பகுதியில், யாகோவ் ஸ்வெர்ட்லோவ் பெயரிலான தொழிலாளர் சங்கத்தின் நிகழ்ச்சிகளில் லிசியான்ஸ்கி குடும்பம் நிகழ்த்தியது. மேலும் சிறுவயது லிஸ்யான்ஸ்கா ஏற்கனவே ஆறு வயதில் மைகோலேவ் யங் ஸ்பெக்டேட்டர்ஸ் தியேட்டரின் மேடையில் தோன்றத் தொடங்கினார். 1932 முதல் 1936 வரை, இவர் கீவ் யங் ஸ்பெக்டேட்டர்ஸ் நாடக அரங்கில் உள்ள நாடகத் தளத்தில் பயின்றார். 1935 ஆம் ஆண்டில், லிசியன்ஸ்கா உக்ரேனிய சோவியத் சோசலிசக் குடியரசின் ஸ்டேட் தியேட்டர் ஆஃப் மியூசிகல் காமெடியில் பணிபுரிந்தார் (இப்போது தி கீவ் ஓபரெட்டா தியேட்டர்).